विश्रामपुर (पलामू) :- विश्रामपुर नगर परिषद के शिव छठ घाट,राज छठ घाट व रेहला कोयल छठ घाट का जायजा आज अधिकारियों व नप प्रतिनिधियों की टीम ने लिया.डीएसपी सुरजीत कुमार,एसडीओ नंद किशोर गुप्ता,पुलिस निरीक्षक डी एन रजक,बीडीओ विनय कुमार,नप अध्यक्ष प्रतिनिधि नईमुद्दीन अंसारी व उपाध्यक्ष अनिल कुमार पांडेय ने संयुक्त रूप से कई छठ घाटो का निरीक्षण किया.अधिकारियों व प्रतिनिधियों ने साफ-सफाई व रोशनी की व्यापक व्यवस्था हेतु कई निर्देश भी दिये. डीएसपी सुरजीत कुमार ने कहा कि सभी छठ घाटो सहित आने-जाने वाले रास्तों पर पुलिस की पैनी नजर रहेगी.एसडीओ नंद किशोर गुप्ता ने नप अधिकारियों-कर्मचारियों को सामुदायिक शौचालय को खुला रखने का सख्त निर्देश दिया.मौके पर वर्ड पार्षद पूनम देवी,सुनील कुमार चौधरी, एसआई महेंद्र हेम्ब्रम,नपकर्मी अनिल कुमार,रमेश कुमार,विजय कुमार रवि,संजय ठाकुर,ज्वाला गुप्ता सहित कई लोग मौजूद थे.